Tiddukla n Ṣṣummam i Tensawsent d Yidles n Sidi Ɛic d yiwet seg tiddukliwin i iqeddcen deg kraḍ n yeḥricen : annar n tusnazduɣt, annar anmetti, annar adelsan.
Ma newwi-d awal ɣef wahil n tidukkla deg waggur n remḍan 2018 ad d-naf:
Deg teẓrigt-is tis-kraḍ n tukci n yiḍelaɛen n ramḍan, fkan azal n 200 d aḍellaɛ, rnu ɣef waya azal n 1500 idinaren n uksum itwaculin yenxeṣṣen, yenḥafen n tɣiwant n Sidi Ɛic akked tudrin i as-d-yezzin s wacu ara qablen aggur-a n rreḥma. Mazal aḥric wis-sin ad ikemmel send lɛid ad yili am wakken i t-id-nebder yakan.
Axxam n rreḥma i tikkelt tis-ukkuz i d-yellan di lluzin Tissirt n Ṣummam n Sidi Ɛic « les moulins de la soummam de Sidi Aich ».
Deg wussan imenza seččayen alama d 320 d amdan, ssyin wwḍen almi d 390 d amdan ladɣa deg wussan-a ineggura, seg wid i d-irezzun llan iminigen, imsebriden, tiwaculin yenḥafen n tɣiwant n sidi ɛic. Iɛggalen n tiddukla yal mi ara d qqiment 54 n dqayeq ɣef tuddna n lmeɣreb ad d-ffɣen ɣer webrid s yiselsa n tiddukla, ḥebbsen imsebriden i wakken ad rẓen lmeɣreb, ssyin ad kemlen amecwar-nsen.
Ṭhara (lextana) n yigerdan imecṭaḥ n twaculin yenḥafen ass n 27 laylat elqadr s lemɛawna n ssbiṭer n Sidi Ɛic.
Tiddukla tesseklef s wayen ilaqen i imeṭharen-a ama d iselsa d warazen mebla ma nettu tameɣra tameqqrant ara yilin ass n 26 deg waggur n remḍan ad tent-id-rafqen twaculin-nsen d wazal n 40 d inebgi i yal tawacult n umeṭhar.
ahil n tmeɣra ad yili s ccna akked ucennay Hakim Aqbayli, Leklun, tikci n warazen i imeṭharen.
Ahil n tdukla mazal ad ikemmel seld ramḍan s teẓrigt tis sḍis n tukci n warazen i inelmaden ifazen. Tameɣra ad tili seld n tririt n yigemmaḍ n uɣerbaz amenzu, aɣerbaz alemmas, tasnawit.
Iɛeggalen n tiddukla n Ṣummam i tensawsent d yedles n Sidi Ɛic ttmagaren leqdicat s tumert d tebɣest d talwit, ɣas akken tikwal ttilin-d iɛewwiqen maca sɛan tiddukla zun d ddkir zun d yiwet n twacult, wa yettak afud i wayeḍ, d ayen i yeǧǧan ad fken tugna icebḥen nezzeh i temnaḍt n Sidi Ɛic.
Afus deg ufus taɛkemt ad tifsus
Aḥfir Ṣunya
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn